Document ID: 32004D0735

PADOMES LĒMUMS
(2004. gada 24. maijs),
ar ko ieceļ jaunus Ekonomikas un sociālo lietu komitejas locekļus
(2004/735/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 49. pantu,
ņemot vērā Eiropas Kopienas dibināšanas līgumu, un jo īpaši tā 259. pantu,
ņemot vērā Eiropas Atomenerģijas Kopienas dibināšanas līgumu, un jo īpaši tā 166. pantu,
ņemot vērā Aktu par Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās nosacījumiem un Eiropas Savienības dibināšanas līgumu pielāgojumiem, un jo īpaši tā 14. un 48. pantu,
ņemot vēra Padomes 2002. gada 17. septembra lēmumu, ar ko ieceļ Ekonomikas un sociālo lietu locekļus laikposmam no 2002. gada 21. septembra līdz 2006. gada 20. septembrim,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas valdības priekšlikumus,
apspriedusies ar Komisiju,
tā kā:
(1)
Pēc Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās Eiropas Savienībai, Ekonomikas un sociālo lietu komisija būtu jāpaplašina, ieceļot deviņdesmit piecus locekļus, kas pārstāv organizētās pilsoniskās sabiedrības dažādas ekonomiskās un sociālās grupas.
(2)
Veidojot Komiteju, jāņem vērā vajadzība nodrošināt atbilstīgu pārstāvību organizētās pilsoniskās sabiedrības dažādām ekonomiskām un sociālām grupām,
IR PIEŅĒMUSI ŠO LĒMUMU.
Vienīgais pants
Ar šo personas, kuru vārdi un amati uzskaitīti pielikumā, ieceļ par Ekonomikas un sociālo lietu komitejas locekļiem laikposmam līdz 2006. gada 20. septembrim.
Briselē, 2004. gada 24. maijā

Labels: 10
9
15